นายนาจิบ ราซัค รองนายกรัฐมนตรีและรัฐมนตรีกลาโหมมาเลเซีย กล่าวภายหลังพบปะกับ พล.อ.สนธิ บุญยรัตกลินบัญชาการทหารบก ที่เดินทางไปพบในกรุงกัวลาลัมเปอร์ โดยปฏิเสธว่า ไม่พบหลักฐานว่ากลุ่มคนร้ายใช้มาเลเซียเป็นฐานปฏิบัติการเพื่อก่อความไม่สงบในภาคใต้ของไทย นอกจากนี้ ทางการมาเลเซียก็ได้ตรวจตราพื้นที่ชายแดนโดยรอบตลอดจึงไม่มีข้อสงสัยว่า กลุ่มคนร้ายจะใช้มาเลเซียเป็นฐานปฏิบัติการก่อความไม่สงบ หรือใช้เป็นค่ายฝึกนักรบไว้ก่อเหตุรุนแรง ส่วนกรณีที่มีข้อสงสัยว่า คนร้ายใช้มาเลเซียเป็นแหล่งผลิตระเบิดนั้นนายราจิบ กล่าวว่า มาเลเซียจะไม่ตอบโต้ข้อกล่าวหานั้น และได้เสนอให้ความร่วมมือกับรัฐบาลไทยเพื่อรับประกันว่าจะเกิดสันติภาพใน 2 ประเทศ แต่มาเลเซียไม่สามารถเข้าไปมีส่วนเกี่ยวข้องได้ เนื่องจากเป็นกิจการภายในของประเทศไทยนอกจากนี้ นายกรัฐมนตรีอับดุลเลาะห์ อาหมัด บาดาวี ยังตำหนิการแสดงความเห็นของ พล.อ.อ.คงศักดิ์วันทนา รมว.มหาดไทย ที่ออกมาระบุว่า ระเบิดที่เกิดขึ้นกว่า 50 จุด มีการนำเข้ามาจากประเทศเพื่อนบ้านว่า เวลาเกิดเหตุร้ายขึ้น ไทยมักจะรีบชี้นิ้วโทษว่าเป็นฝีมือของชาวมาเลย์ ไม่เคยเกี่ยวข้อง มาเลเซียเองก็สงบสุข และมีความเป็นระเบียบเรียบร้อย แล้วเหตุใดจะต้องไปก่อความไม่สงบในประเทศเพื่อนบ้านด้วย และว่าชาวมาเลเซียต้องการเห็นสันติภาพในประเทศเพื่อนบ้านมากกว่า เพราะเวลาที่เกิดปัญหาในประเทศเพื่อนบ้าน ย่อมต้องกระทบต่อมาเลเซียด้วย
ใครคือรองนายกรัฐมนตรีและรัฐมนตรีกลาโหมมาเลเซีย 
นาจิบ ราซัค